陇头行赠王大之关中
陇坻之坂坂九回，青天九折盘崔巍。秦川万里一回首，歌声日暮肝肠摧。何人作歌心断绝，游子魂消古离别。陇头水作东西流，陇上人为死生诀。试问此情深几许，石上车轮洼尺五。人间何处无关山，尽道无如此行苦。折断珊瑚七宝鞭，未曾回首祇行前。生来不识销魂别，愧尔关西侠少年。
主题：思乡
情感：愁绪、孤独、怨恨、想家